  Туспуктэм: Григорий Фомин Майя Бывальцева 2023-2024 аръёсы эпидемической вакыт азьын Удмуртиын 768 сюрс 926 адями грипплэсь прививка пуктӥз. Со 53 процентэз элькунын улӥсьёс. 658 сюрс палаез федерал коньдэт чотын вакцинациез ортчизы, ивортӥз Роспотребнадзорлэн улосвыл управлениезлэн пресс-службаез. Прививка лэсьтэмъёс пӧлын 589 сюрс 256 бадӟымъёс но 179 сюрс 670 пиналъёс. Черланы бадӟым кышкытлыко группаосын прививка пуктӥзы: дышетон удысын ужась 31 сюрс 838 мурт (чакламлэсь 98 процентэз), калыкез сюдон но сиён-юон поттон удысын ужась 7 сюрс 616 мурт (87 процент), вузкарон удысын ужась 11 сюрс 573 мурт (85 процент), кулэяськонэз быдэстон (обслуживание) удысын ужась 5 сюрс 450 мурт (99 процент), транспорт удысын ужась 4 сюрс 51 мурт (90 процент), эм удысын ужась 24 сюрс 88 мурт (92 процент), 25 сюрс 23 студентъёс (74 процент). Тодэ вайытом, кылем арня ӵоже 13 сюрслэсь трос адями кынман висёнъёсын эмъяськонниосы вазиськиз. Куинь муртлы «грипп» диагноз пуктӥзы. Тегъёс: Тазалык прививка пуэд Удмуртия  